CELEX: 22020D0336
Language: lt
Date: 1576195200000
Title: 2019 m. gruodžio 13 d. EEE jungtinio komiteto sprendimas Nr. 318/2019, kuriuo iš dalies keičiamas EEE susitarimo XIII priedas (Transportas) [2020/336]

5.3.2020   
               
               
                  LT
               
               
                  Europos Sąjungos oficialusis leidinys
               
               
                  L 68/74
               
            
         EEE JUNGTINIO KOMITETO SPRENDIMAS
         Nr. 318/2019
         2019 m. gruodžio 13 d.
         kuriuo iš dalies keičiamas EEE susitarimo XIII priedas (Transportas) [2020/336]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2019 m. vasario 11 d. Komisijos įgyvendinimo reglamentas (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema ir panaikinami įgyvendinimo reglamentai (ES) Nr. 390/2013 ir (ES) Nr. 391/2013 (1);
                  
               
                     (2)
                  
                  
                     Komisijos įgyvendinimo reglamentai (ES) Nr. 390/2013 (2) ir (ES) Nr. 391/2013 (3) panaikinami nuo 2020 m. sausio 1 d. į EEE susitarimą įtrauktu Įgyvendinimo reglamentu (ES) 2019/317, todėl jie turi būti iš EEE susitarimo išbraukti;
                  
               
                     (3)
                  
                  
                     todėl EEE susitarimo XIII priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XIII priedas iš dalies keičiamas taip:
            
                        1.
                     
                     
                        Po 66xj punkto (Komisijos įgyvendinimo reglamentas (ES) 2019/123) įterpiamas šis punktas:
                        
                                    „66xk.
                                 
                                 
                                    
                                       32019 R 0317:2019 m. vasario 11 d. Komisijos įgyvendinimo reglamentas (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema ir panaikinami įgyvendinimo reglamentai (ES) Nr. 390/2013 ir (ES) Nr. 391/2013 (OL L 56, 2019 2 25, p. 1).
                                    Įgyvendinimo reglamento nuostatos šio Susitarimo tikslais pritaikomos taip:
                                    
                                                a)
                                             
                                             
                                                neatsižvelgiant į Susitarimo 1 protokolo nuostatas, terminas „valstybė (-ės) narė (-ės)“, be jo reikšmės Įgyvendinimo reglamente, reiškia ir ELPA valstybes;
                                             
                                          
                                                b)
                                             
                                             
                                                kiek tai susiję su ELPA valstybėmis, terminas „tinklo valdytojas“ reiškia tinklo valdytoją, paskirtą ELPA valstybių nuolatinio komiteto;
                                             
                                          
                                                c)
                                             
                                             
                                                kiek tai susiję su ELPA valstybėmis, terminas „veiklos rezultatų apžvalgos įstaiga“ reiškia veiklos rezultatų apžvalgos įstaigą, paskirtą ELPA valstybių nuolatinio komiteto;
                                             
                                          
                                                d)
                                             
                                             
                                                14 straipsnio 1 dalis papildoma šia pastraipa:
                                                „Jeigu vertinami veiklos rezultatų planai ir tiksliniai rodikliai, kurie yra susiję su viena ar keliomis ES valstybėmis narėmis ir viena ar keliomis ELPA valstybėmis, vertinimą atlieka ELPA priežiūros institucija, kiek tai susiję su ELPA valstybe (-ėmis), ir Komisija, kiek tai susiję su ES valstybe (-ėmis) nare (-ėmis). Atlikdamos vertinimą Komisija ir ELPA priežiūros institucija bendradarbiauja, kad visos šiame straipsnyje nustatytos procedūros metu laikytųsi vienodos pozicijos.“;
                                             
                                          
                                                e)
                                             
                                             
                                                15 straipsnio 1 dalis papildoma šia pastraipa:
                                                „Jeigu vertinami ir peržiūrimi veiklos rezultatų planai ir tiksliniai rodikliai, kurie yra susiję su viena ar keliomis ES valstybėmis narėmis ir viena ar keliomis ELPA valstybėmis, vertinimą atlieka ELPA priežiūros institucija, kiek tai susiję su ELPA valstybe (-ėmis), ir Komisija, kiek tai susiję su ES valstybe (-ėmis) nare (-ėmis). Atlikdamos vertinimą Komisija ir ELPA priežiūros institucija bendradarbiauja, kad visos šiame straipsnyje nustatytos procedūros metu laikytųsi vienodos pozicijos.“;
                                             
                                          
                                                f)
                                             
                                             
                                                18 straipsnio 1 dalis papildoma šia pastraipa:
                                                „Jeigu pagrįstas prašymas pateikiamas dėl tikslinių veiklos rodiklių, kurie yra susiję su viena ar keliomis ES valstybėmis narėmis ir viena ar keliomis ELPA valstybėmis, vertinimą atlieka ELPA priežiūros institucija, kiek tai susiję su ELPA valstybe (-ėmis), ir Komisija, kiek tai susiję su ES valstybe (-ėmis) nare (-ėmis). Atlikdamos vertinimą Komisija ir ELPA priežiūros institucija bendradarbiauja, kad visos šiame straipsnyje nustatytos procedūros metu laikytųsi vienodos pozicijos.“;
                                             
                                          
                                                g)
                                             
                                             
                                                19 straipsnio 2 dalis papildoma šia pastraipa:
                                                „Kai tinklo veiklos planas yra susijęs su Komisijos paskirtu tinklo valdytoju ir su ELPA valstybių nuolatinio komiteto paskirtu tinklo valdytoju, Komisija ir ELPA priežiūros institucija bendradarbiauja, kad laikytųsi vienodos pozicijos.“;
                                             
                                          
                                                h)
                                             
                                             
                                                19 straipsnio 1, 3 ir 4 dalyse, kiek tai susiję su ELPA valstybėmis, žodis „Komisija“ pakeičiamas žodžiais „ELPA priežiūros institucija“.“
                                             
                                          
                              
                  
                        2.
                     
                     
                        66xf punkto (Komisijos įgyvendinimo reglamentas (ES) Nr. 390/2013) ir 66wm punkto (Komisijos įgyvendinimo reglamentas (ES) Nr. 391/2013) tekstas išbraukiamas nuo 2020 m. sausio 1 d.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Įgyvendinimo reglamento (ES) 2019/317 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2019 m. gruodžio 14 d., jei pateikti visi pranešimai pagal EEE susitarimo 103 straipsnio 1 dalį (*1), arba 2019 m. gruodžio 13 d. EEE jungtinio komiteto sprendimo Nr. 317/2019 įsigaliojimo dieną (4), iš šių datų pasirenkama vėlesnė.
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. gruodžio 13 d.
            
               
                  EEE jungtinio komiteto vardu
               
               
                  Pirmininkas
               
               Gunnar PÁLSSON
            
         
         
            (1)  OL L 56, 2019 2 25, p. 1.
         
            (2)  OL L 128, 2013 5 9, p. 1.
         
            (3)  OL L 128, 2013 5 9, p. 31.
         
            (*1)  Konstitucinių reikalavimų nenurodyta.
         
            (4)  Žr. šio Oficialiojo leidinio p. 72